Diari Oficial de la Generalitat Valenciana


Sumari del DOGV 7247, del 03-04-2014 (2014/2769)

ORDE 19/2014, de 26 de març, de la Conselleria d'Educació, Cultura i Esport, per la qual es convoquen ajudes a centres educatius no universitaris de la Comunitat Valenciana sostinguts amb fons públics destinades a la realització de projectes esportius de centre que promoguen l'activitat física i l'esport durant el curs escolar 2013-2014 i estiguen integrats en el projecte educatiu del centre, i s'aproven les bases per les quals es regiran.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/2769


Data del document
:   26-03-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 19/2014, de 26 de març, de la Conselleria d'Educació, Cultura i Esport, per la qual es convoquen ajudes a centres educatius no universitaris de la Comunitat Valenciana sostinguts amb fons públics destinades a la realització de projectes esportius de centre que promoguen l'activitat física i l'esport durant el curs escolar 2013-2014 i estiguen integrats en el projecte educatiu del centre, i s'aproven les bases per les quals es regiran. [2014/2769]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, establix en l'article 3, com una línia general d'actuació de la Generalitat, «implantar i desenrotllar programes esportius en l'edat escolar, amb especial atenció a l'exercici d'activitats extraescolars de caràcter recreatiu o competitiu en els centres docents, com a garantia i mitjà de la formació integral dels jóvens».  
  
A més, en l'article 18 s'establix la possibilitat que el personal docent de l'assignatura d'Educació Física actue en funcions de coordinació, direcció i animació de programes i accions de promoció esportiva fora de l'horari escolar, així com el seu reconeixement i compensació.  
  
En este sentit, en l'article 34 preveu que la Generalitat reconeixerà els centres docents que promoguen l'activitat física i l'esport fora de l'horari lectiu i que estiguen integrats en el projecte educatiu del centre com a centres educatius promotors de l'activitat física i l'esport, i que s'establiran els beneficis corresponents per al professorat del centre.  
  
La Carta Europea de l'Esport identifica l'esport en edat escolar com tota activitat fisicoesportiva desenrotllada en horari no lectiu i realitzada pels xiquets i xiquetes en edat escolar, orientada cap a l'educació integral, així com al desenrotllament harmònic de la seua personalitat, procurant que la pràctica esportiva no siga concebuda com a competició, sinó que esta pràctica promoga objectius formatius i de millora de la convivència, i fomente l'esperit esportiu de participació neta i noble, el respecte de la norma i dels companys i companyes de joc.  
  
El Pla Integral per a l'Activitat Física i l'Esport establix entre els objectius generals incrementar notablement el nostre nivell de pràctica esportiva i generalitzar l'esport en l'edat escolar. Així mateix, figuren entre els seus objectius específics per a l'edat escolar: promoure la concepció de l'activitat física i l'esport com a element fonamental d'un estil de vida saludable i afavorir que els centres educatius es constituïsquen com a agents promotors d'estils de vida saludable. Per a això, una de les seues mesures consistix a impulsar la creació del projecte esportiu dins del projecte educatiu del centre i potenciar la figura del coordinador/a esportiu/iva. Al seu torn, s'ha publicat un marc nacional de l'activitat física i l'esport en edat escolar com a referent.  
  
Des de la Generalitat ja es duen a terme diferents programes educatius i esportius per al foment de l'activitat física i l'esport, però atesa la seua transcendència en el desenrotllament personal i social dels escolars i en la millora de la salut pública, i considerant la creixent preocupació per l'increment del sedentarisme, el sobrepés i l'obesitat en els xiquets en edat escolar, esta resolució perseguix, entre altres objectius, la formació en hàbits saludables i educació en valors, així com fomentar la pràctica de l'activitat física i l'esport amb l'ampliació del nombre d'escolars que la practiquen fora de l'horari estrictament lectiu.  
  
A fi de promocionar esta àrea esportiva de promoció de l'activitat física i l'esport en els centres educatius, la Consellería d'Educació, Cultura i Esport, a través de la Direcció General de l'Esport, a la qual s'atribuïxen les funcions de promocionar i organitzar l'esport en edat escolar, té la intenció d'instrumentar un règim d'ajudes que s'ajustarà als criteris de concurrència, publicitat i objectivitat en la seua concessió.  
  
Per això, en virtut de les facultats que em conferix l'article 28 de la Llei 5/1983, de 30 de desembre, del Consell, l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, així com el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Consellería d'Educació, Cultura i Esport,  
  
  
ORDENE  
  
Primer  
1. Convocar la concessió d'ajudes als centres docents públics de titularitat de la Generalitat i als centres docents sostinguts amb fons públics que no siguen de titularitat de la Generalitat, d'ensenyances no universitàries de la Comunitat Valenciana, per a la realització de projectes esportius de centre que promoguen l'activitat física i l'esport durant el curs escolar 2013-2014 i estiguen integrats en el projecte educatiu del centre.  
2. Aprovar les bases per les quals es regirà la convocatòria, que s'inclouen en l'annex I d'esta orde, el model de sol·licitud de la qual consta en l'annex II, així com l'annex III.  
  
Segon  
1. La quantitat global màxima destinada a l'assignació per gastos extraordinaris de funcionament dels centres docents públics dependents de la Consellería d'Educació, Cultura i Esport de titularitat de la Generalitat serà de 60.000 euros amb càrrec al crèdit existent en el capítol II del programa 14.66.82.333.71 del pressupost de la Generalitat per a l'any 2014.  
2. La quantitat global màxima destinada a les subvencions a centres docents privats concertats serà de 20.000 amb càrrec al crèdit existent en el capítol IV, línia pressupostària 13.64.02.350.64, línia de subvenció T0281000 dels pressupostos de la Generalitat per a 2014.  
  
  
Tercer  
Les ajudes convocades per la present convocatòria no necessiten notificar-se a la Comissió Europea perquè no reunixen els requisits de l'article 107 del TFUE, segons disposa el Decret 147/2007, de 7 de setembre, del Consell, ja que estes no suposen cap avantatge econòmic, atés que les entitats a què van dirigides les ajudes no exercixen activitats econòmiques en què s'oferisquen al mercat béns o servicis, per la qual cosa no hi ha possibilitat de falsejament de la competència.  
  
  
Quart  
Es delega en el director general de l'Esport la facultat de concedir o denegar estes ajudes, i se l'autoritza perquè dicte les resolucions i les instruccions necessàries per a l'execució de l'esmentada orde.  
  
Quint  
Esta orde produirà efectes l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra esta orde, que posa fi a la via administrativa, els centres privats concertats podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 26 de març de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases per les quals es regula la convocatòria d'ajudes a centres educatius no universitaris de la Comunitat Valenciana, sostinguts amb fons públics, destinades a la realització de projectes esportius de centre que promoguen l'activitat física i l'esport durant el curs escolar 2013-2014 i estiguen integrats en el projecte educatiu del centre  
  
Primera. Beneficiaris  
Els destinataris d'estes ajudes seran els centres educatius públics i privats concertats de la Comunitat Valenciana, que impartixen Educació Primària i Educació Secundària Obligatòria.  
A més, els centres educatius privats concertats hauran de reunir tots aquells requisits que establix l'article 13 de la Llei 38/2003, de 17 de novembre, General de Subvencions.  
  
Segona. Objecte i aplicació de les ajudes  
2.1. L'objecte de les ajudes és la realització de projectes esportius de centre durant el curs escolar 2013-2014 que promoguen l'activitat física i l'esport fora de l'horari lectiu i estiguen integrats en el projecte educatiu del centre, així com la implantació del coordinador esportiu o coordinadora esportiva de centre.  
2.2. El projecte esportiu de centre és el document marc on s'arrepleguen la filosofia, els objectius, els plans, les actuacions i les activitats per a la promoció de l'activitat física i l'esport que es realitza en el centre educatiu, tant en les seues instal·lacions com fora d'estes. Per a això, ha d'anar associat al projecte educatiu del centre i la programació general anual per a donar coherència a l'acció educativa, i ha d'aconseguir el consens de tota la comunitat educativa implicada: consell escolar, equip directiu, claustre del professorat, AMPA, famílies i entorn local. Així mateix, haurà d'acollir-se i adherir-se al marc nacional de l'activitat física i l'esport en edat escolar.  
2.3. El coordinador/a esportiu/iva de centre és la persona encarregada de dinamitzar l'activitat física i l'esport de l'alumnat del centre, i ha d'orientar, planificar i executar el projecte esportiu de centre i ser la persona que actue com a nexe d'unió de l'activitat esportiva lectiva i extralectiva. Podrà ser professorat del centre i, preferentment, el de l'especialitat d'educació física, o personal extern a este amb la titulació adequada necessària per a impartir les activitats, que estaran en funció de la corresponent etapa educativa.  
2.4. Els centres que resulten beneficiaris de les ajudes regulades en la present convocatòria seran considerats centres educatius promotors de l'activitat física i l'esport (CEPAFE) de la Comunitat Valenciana.  
  
  
Tercera. Sol·licituds i documentació  
3.1. Les sol·licituds es realitzaran per mitjà d'una instància dirigida a la Consellería d'Educació, Cultura i Esport, segons el model que es trobarà a disposició dels interessats en la Direcció General de l'Esport i en les seccions d'activitat física i esport de les direccions territorials d'Alacant, Castelló i València així com a través de les seues pàgines web ?www.jocsesportiuscv.es- i ?www.esport.gva.es?.  
3.2. Quan es tracte d'un centre docent públic de la Consellería d'Educació, Cultura i Esport de titularitat de la Generalitat, la sol·licitud haurà d'estar firmada pel director o directora del centre. Quan es tracte d'un centre educatiu privat concertat, la sol·licitud serà subscrita per qui figure en el Registre de Centres Docents de la Comunitat Valenciana com a titular del mencionat centre. En el cas de persones jurídiques, la sol·licitud haurà de ser firmada per qui exercisca la representació legal.  
  
3.3. La presentació de la sol·licitud comportarà l'autorització del sol·licitant que la Consellería d'Educació, Cultura i Esport obtinga directament les dades relatives al compliment de les obligacions tributàries davant de l'Administració i obligacions davant de la Seguretat Social, segons el que preveuen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
No obstant això, el centre podrà optar, en el moment d'omplir la sol·licitud, per denegar expressament a la Consellería d'Educació, Cultura i Esport l'autorització a què es referix el paràgraf anterior i, en este cas, haurà d'aportar junt amb la sol·licitud certificats d'estar al corrent en el compliment de les obligacions tributàries i davant de la Seguretat Social.  
3.4. Els autors dels projectes seleccionats es comprometen a cedir gratuïtament i per escrit a la Generalitat els drets de reproducció, distribució, comunicació pública (modificació d'obra, incloent-hi les traduccions) d'estos per al seu exercici en l'àmbit territorial de l'Estat espanyol en els termes establits en el Reial Decret 1/1996, de 12 d'abril, pel qual s'aprova el Text Refós de la Llei de Propietat Intel·lectual, que regularitza, aclarix i harmonitza les disposicions legals vigents sobre la matèria (BOE 97, 22.04.1996).  
  
En els mateixos termes indicats en l'apartat anterior, els coordinadors dels projectes esportius a què es referix la base segona 2.3 de la present convocatòria, en representació de tots els membres de l'equip, hauran d'aportar l'esmentada declaració de cessió de propietat intel·lectual.  
3.5. La instància anirà acompanyada de la següent informació i documentació:  
a) Projecte esportiu de centre que promoga l'activitat física i l'esport aprovat pel claustre i el consell escolar del centre i integrat en el projecte educatiu del centre i en la programació general anual del centre, i que continga com a mínim la informació següent:  
  
- Denominació del centre educatiu, NIF i director/a.  
- Coordinador/a esportiu de centre. Dades i relació amb el centre.  
- Justificació i objectius del projecte. Adhesió al marc nacional de l'activitat física i l'esport en edat escolar. Programes coeducatius.  
  
- Metodologia, seguiment i avaluació del projecte.  
- Pla d'activitats físiques i/o esportives previstes. Calendari, periodització i distribució horària d'estes. Nombre d'hores totals del projecte.  
  
- Instal·lacions previstes, equipament esportiu i material disponible.  
  
- Recursos humans. Organigrama que reflectisca la dedicació i responsabilitat de les diferents persones o càrrecs (coordinador, familiars, docents, etc.).  
- Grau d'implicació dels distints membres de la comunitat educativa i esportiva. Grau de participació del professorat del centre en les activitats.  
- Entitat que desenrotlla el projecte esportiu de centre: el mateix centre educatiu, AMPA, clubs esportius, el municipi o ens local, associació esportiva, empreses de servicis i altres persones o entitats.  
  
- Titulació acadèmica i/o esportiva del coordinador/a de centre, del personal tècnic i d'aquelles persones que participen directament o indirectament en el desenrotllament de les activitats físiques i esportives. Relació amb el centre.  
- Programa de suport o accions concretes destinades a la formació del personal tècnic esportiu.  
- Pressupost detallat d'ingressos, gastos i recursos necessaris.  
- Mesures de difusió de les activitats físiques i/o esportives del projecte esportiu (web, xarxes socials, blog, revista, etc.).  
- Relacions amb altres entitats de l'entorn més pròxim que ajuden a incrementar i/o diversificar l'oferta esportiva.  
- Característiques de l'alumnat a qui van dirigides les activitats i la previsió de participació d'este.  
- La condició de centre participant en els Jocs Esportius de la Comunitat Valenciana i/o la campanya d'activitats nàutiques «A la Mar».  
b) Certificat del secretari/ària del centre, amb el vistiplau del director/a, on conste:  
- Que les activitats fisicoesportives que es detallen en el projecte esportiu de centre es duran a terme en horari no lectiu i que el centre cedirà l'espai físic i la infraestructura requerida per a dur a terme les activitats.  
- Que el projecte esportiu s'acull i adherix al marc nacional de l'activitat física i l'esport en edat escolar.  
- Que el projecte esportiu ha sigut aprovat pel claustre i el consell escolar del centre i està integrat en el projecte educatiu del centre i en la programació anual.  
c) En el cas dels centres educatius privats concertats, hauran de presentar declaració responsable de no estar incursos en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions. Este requisit podrà realitzar-se per mitjà de l'ompliment de l'apartat d) del model de sol·licitud de l'ajuda.  
3.6. A més de la informació i documentació assenyalada, l'òrgan instructor en podrà demanar qualsevol altra que considere necessària per al millor coneixement i comprensió de l'aplicació de l'ajuda.  
3.7. Les sol·licituds, junt amb la resta de la documentació requerida en la base 3, es presentaran en el Registre General de la Consellería d'Educació, Cultura i Esport. Direcció General de l'Esport (avinguda Campanar, 32 de València), o en els registres de les direccions territorials d'Educació, Cultura i Esport d'Alacant, Castelló i València o en les seues seccions d'Activitat Física i Esport d'Alacant (carrer Jaume Segarra, 4-6, entresòl), Castelló de la Plana (avinguda del Mar, 23) i València (plaça de Viriat, s/n), o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En cas d'enviament per correu certificat, la presentació de la documentació a l'oficina de correus corresponent ha de fer-se en sobre un obert, a fi que en la capçalera del primer full de documentació presentada es faça constar clarament el nom de l'oficina i la data, el lloc i l'hora d'admissió. Quan la sol·licitud no es presente en cap dels registres dependents de la Consellería d'Educació, Cultura i Esport, es recomana remetre via fax, al número 368 182 163, o correu electrònic: ?promoció\_kqw@dck.pg?, una còpia de la sol·licitud presentada a la Direcció General de l'Esport.  
  
Quarta. Termini presentació i esmena  
4.1. El termini de presentació de sol·licituds, junt amb la resta de documentació requerida, serà de 30 dies naturals a comptar de l'endemà de la publicació de la convocatòria en el Diari Oficial de la Comunitat Valenciana. L'incompliment d'este termini determinarà automàticament l'exclusió.  
4.2. De conformitat amb el que disposa l'article 71 LRJPAC, quan la sol·licitud no reunisca els requisits exigits es requerirà les persones interessades perquè ho esmenen en el termini de deu dies, amb indicació que, si no ho fan així, es considerarà que han desistit de la seua petició prèvia resolució dictada a este efecte, de conformitat amb el que preveu l'article 42 LRJPAC.  
  
Quinta. Tramitació, valoració i resolució  
5.1. L'òrgan encarregat de la instrucció i de l'ordenació del procediment serà el Servici de Promoció de l'Esport i Activitat Física, que d'ofici acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
5.2. Per a l'estudi i valoració de les sol·licituds presentades es constituirà una comissió tècnica d'avaluació formada per cinc membres designats pel director general de l'Esport, que emetrà els informes corresponents, i la composició de la qual serà la següent:  
- President: el cap del Servici de Promoció de l'Esport i Activitat Física.  
- Vicepresident: el cap de la Secció d'Extensió Esportiva.  
- Vocals:  
- Un tècnic en gestió de l'esport.  
- Un administratiu del Servici de Promoció del Esport i Activitat Física.  
- La cap del Negociat d'Esport Escolar i Universitari, que actuarà com a secretària.  
En cas de vacant, absència o malaltia dels membres de la comissió, podran ser substituïts per altres, designats pels titulars d'entre persones de les seues respectives unitats.  
El règim jurídic de la comissió serà l'establit en el capítol II del títol II de la Llei 30/1992, de 26 de novembre, LRJPAC.  
5.3. La comissió tècnica d'avaluació ordenarà la llista de projectes presentats en funció de la puntuació obtinguda i proposarà les ajudes econòmiques corresponents.  
Esta comissió, a través de l'òrgan instructor, elevarà al director general amb competència en esport la corresponent proposta d'ajudes.  
5.4. A la vista de la proposta de resolució formulada, el director general de l'Esport resoldrà la concessió o denegació de les sol·licituds presentades en el termini màxim de sis mesos a comptar de l'endemà de la publicació de la convocatòria anual en el Diari Oficial de la Comunitat Valenciana.  
5.5. La notificació d'estes es realitzarà a través de la publicació en el Diari Oficial de la Comunitat Valenciana. Esta publicació substituïx la notificació individual i té els mateixos efectes, d'acord amb l'article 59.6.b LRJPAC. Transcorregut este termini sense que s'haja dictat i publicat la resolució expressa, els sol·licitants podran considerar desestimades les seues sol·licituds per silenci administratiu.  
  
  
Sexta. Criteris de valoració  
6.1. Una vegada constituïda la comissió tècnica d'avaluació, esta procedirà a l'estudi i valoració de les sol·licituds comprovant el compliment dels requisits establits en estes bases. Per a la concessió o denegació, si és el cas, de les ajudes corresponents, així com la seua quantificació econòmica, es valorarà la qualitat i viabilitat del projecte fins a una puntuació màxima de 100 punts atenent els criteris següents:  
  
a) Projecte esportiu del centre i adequació a les característiques de la convocatòria, fins a un màxim de 20 punts.  
Concreció i claredat en la justificació i objectius del projecte. Inclusió de programes esportius coeducatius que fomenten, entre altres, actituds i valors que afavorisquen la igualtat de gènere, que potencien el joc net, l'educació en valors i els hàbits saludables. Metodologia, seguiment i avaluació del projecte.  
b) Nombre d'activitats físiques i/o esportives previstes i duració d'estes, fins a un màxim de 10 punts.  
c) Dades quantitatives sobre la utilització de les instal·lacions emprades i distribució temporal i horària, fins a un màxim de 10 punts.  
  
d) Recursos humans. Persones implicades directament o indirectament en el desenrotllament de les activitats físiques i/o esportives, així com la seua dedicació. Grau de participació del professorat del centre en les activitats, fins a un màxim de 10 punts.  
e) Nivell de qualificació professional del personal tècnic esportiu. Realització de programes de suport o accions concretes destinades a la formació, fins a un màxim de 10 punts.  
f) Pressupostos. Nivell d'autofinançament. Capacitat de generar finançament amb fons propis o altres ajudes o recursos: fins a un màxim de 10 punts.  
g) Mesures de difusió de les activitats esportives i relacions amb altres entitats de l'entorn més pròxim que ajuden a incrementar i/o diversificar l'oferta esportiva: fins a un màxim de 10 punts.  
h) Característiques de l'alumnat: fins a un màxim de 20 punts.  
- Nombre d'alumnes implicats en les activitats. Presència d'alumnes en les activitats en situació social desfavorida i/o amb necessitats educatives especials.  
- Participació del centre en els Jocs Esportius de la Comunitat Valenciana i/o la campanya d'activitats nàutiques «A la Mar».  
6.2. La comissió tècnica d'avaluació valorarà els projectes presentats i establirà un orde de prelació entre els projectes que hagen aconseguit superar 50 punts per mitjà de la comparació de les sol·licituds presentades i es realitzarà l'assignació econòmica corresponent. La màxima ajuda per projecte s'establix en 3.000 euros.  
  
Sèptima. Obligacions dels beneficiaris  
7.1. Els centres educatius beneficiaris de les ajudes estan obligats a:  
  
a) Donar publicitat del finançament de la Direcció General de l'Esport en les activitats i actuacions del projecte.  
b) Justificar davant de la Direcció General de l'Esport el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de l'ajuda.  
c) Sotmetre's a les actuacions de comprovació que puga efectuar la Direcció General de l'Esport, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, i aportar tota la informació que els siga requerida en l'exercici de les actuacions anteriors.  
d) Comunicar a la Direcció General de l'Esport l'obtenció d'altres ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.  
f) Adoptar les mesures de difusió que conté l'apartat 4 de l'article 18 de la Llei 38/2003, de 17 de novembre, General de Subvencions.  
  
g) Participar o assistir a actes o activitats esportives a sol·licitud de la Direcció General de l'Esport en la forma que s'acorde, sense que això afecte el normal desenrotllament de les activitats pròpies del centre escolar.  
h) Fer constar expressament en totes les activitats, actes i material de difusió, publicitat i web del centre escolar la col·laboració de la Generalitat Valenciana i de la Direcció General de l'Esport.  
i) En el cas dels centres docents privats concertats, hauran de presentar declaració responsable de no estar incursos en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions, en el cas d'haver transcorregut més de sis mesos des de l'emissió de la certificació a què es referix la base quarta de l'apartat tercer, lletra d).  
7.2. Quedarà sense efecte la concessió de l'ajuda si no es realitza l'activitat que va motivar la seua concessió, si deixen de reunir-se els requisits que es van exigir o si s'incomplixen, sense causa que ho justifique, les condicions establides en la present convocatòria.  
  
Octava. Modificació de la resolució de concessió  
8.1. L'import de l'ajuda concedida en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
8.2. Tota alteració en les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de la concessió.  
  
  
Novena. Procediment de pagament, forma i termini de justificació  
9.1. Els centres docents públics de la Consellería d'Educació, Cultura i Esport de titularitat de la Generalitat rebran la quantitat adjudicada una vegada es publique la resolució en el Diari Oficial de la Comunitat Valenciana, de conformitat amb el que disposa la base 5.4 d'esta orde. El lliurament de la mencionada quantitat s'efectuarà per mitjà d'ordes de pagament en ferm, a proposta de la Consellería d'Educació, Cultura i Esport, amb càrrec al pressupost anual de l'exercici 2014. Atés el caràcter de sobredotació per gastos extraordinaris de funcionament, en els documents de control de l'activitat econòmica del centre hauran d'especificar-se els ingressos i els gastos que es produïsquen per raó d'esta convocatòria. Els centres adjuntaran la justificació de l'import de l'ajuda concedida a la justificació anual que han d'efectuar d'acord amb el que disposa l'Orde de 18 de maig de 1995, de la Consellería de Cultura, Educació i Esport (DOGV 2526, 09.06.2005).  
  
9.2. Per a els centres privats concertats, el lliurament es produirà en una sola vegada a la finalització de l'activitat subvencionada, i amb la justificació prèvia documental dels gastos corresponents a la realització d'esta.  
9.3. Així mateix, per al cobrament de l'ajuda, els centres educatius beneficiaris hauran de presentar un compte justificatiu amb la documentació següent:  
a) Memòria d'actuació justificativa del compliment de les activitats detallades en el projecte esportiu de centre, amb indicació de:  
- Relació de persones o entitats organitzadores de les activitats.  
- Nombre d'alumnes participants en cada una d'estes.  
- Activitats realitzades i programades no realitzades.  
- Calendari i horaris de les activitats.  
- Instal·lacions utilitzades i material.  
- Organigrama que reflectisca la dedicació i grau de responsabilitat de les diferents persones.  
- Programa de suport a la formació del personal tècnic esportiu.  
- Mesures de difusió del projecte esportiu efectuades.  
- Relacions amb altres entitats de l'entorn.  
- Mesures per al seguiment i avaluació del projecte.  
b) Memòria econòmica justificativa: liquidació detallada d'ingressos i gastos amb una relació classificada de tots els ingressos i gastos ocasionats per la realització de totes les activitats incloses en el projecte esportiu, amb indicació del creditor, concepte, import i data d'emissió.  
  
9.4. Amb càrrec a l'ajuda concedida únicament es podran finançar gastos meritats durant l'any 2014.  
9.5. Si l'activitat es finança amb l'ajuda i amb fons propis o altres ajudes o recursos, haurà d'acreditar-se en la justificació l'import, la procedència i l'aplicació d'estos fons a l'activitat subvencionada.  
  
9.6. Queden exclosos de la possibilitat de justificació amb fons procedents de l'ajuda de la direcció general amb competència en matèria d'esport els gastos ocasionats per obres o adquisició d'immobilitzat.  
  
9.7. El termini de justificació, sense perjuí d'allò que s'ha disposat per als centres docents públics en l'anterior base 9.1, finalitzarà el 30 de setembre de 2014, sense perjuí del que disposa l'article 70 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.  
  
Deu. Reintegrament de les ajudes  
En el cas dels centres privats concertats, correspondrà el reintegrament de les quantitats percebudes i l'exigència de l'interés de demora des del moment del pagament de l'ajuda, en els casos següents:  
a) Incompliment de l'obligació de justificació.  
b) Obtenció de l'ajuda sense reunir les condicions requerides per a això.  
c) Incompliment de la finalitat per a la qual l'ajuda va ser concedida.  
d) Incompliment de les condicions imposades als centres escolars beneficiaris amb motiu de la concessió de l'ajuda.  
e) Igualment, en el supòsit previst en la base 8.1, quan l'ajuda principal siga de la Generalitat, serà procedent el reintegrament de l'excés obtingut sobre el cost de l'activitat realitzada.  
f) Així com en tots aquells casos que s'establixen en el capítol I del títol II de la Llei 38/2003, de 17 de novembre, General de Subvencions.  
  
  
Onze. Reconeixement formació permanent  
11.1. El projecte esportiu de centre es reconeixerà amb un màxim de 400 hores de formació permanent, a repartir entre els participants del projecte, en aplicació de l'Orde 65/2012, de 26 d'octubre, de la Consellería d'Educació, Formació i Ocupació sobre el model de formació permanent del professorat i el disseny, reconeixement i registre de les activitats formatives.  
11.2. A cada professor participant se li reconeixerà un màxim de 60 hores i un mínim de 15 hores. La suma de les hores de tots els participants no podrà excedir el màxim de duració del projecte, excepte en el cas que tots els participants tinguen assignats el mínim d'hores.  
  
11.3. El coordinador/a esportiu/iva de centre que siga professor, rebrà una certificació de 60 hores de coordinació del projecte.  
11.4. Les certificacions seran expedides pel Servici de Formació del Professorat de la Consellería d'Educació, Cultura i Esport en acabar el projecte esportiu del curs escolar.  
  
Dotze. Normativa aplicable  
Els beneficiaris se sotmetran als preceptes en vigor del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i a la Llei de Pressupostos de la Generalitat que els siguen aplicables. Així mateix, els centres privats concertats se sotmetran al que establix la Llei 38/2003, de 17 de novembre, General de Subvencions, així com als preceptes de caràcter bàsic continguts en el Reial Decret 887/2006, de 21 de juliol, pel qual s'aprova el Reglament de la Llei General de Subvencions.